Traité fir d'Grënnung vun der Europäescher Wirtschaftsunioun

25px Dësen Artikel beschäftegt sech mat dem Traité fir d'Grënnung vun der Europäescher Wirtschaftsunioun (1958-1993). Fir d'Versiounen duerno kuckt wgl.: Traité fir d'Grënnung vun der Europäescher Unioun (1993-2009) an Traité iwwer d'Funktionéiere vun der Europäescher Unioun (zanter 2008).
Den Traité fir d'Grënnung vun der Europäescher Wirtschaftsunioun, och Traité vu Roum oder Réimesche Vertrag genannt, ass e Vertrag deen de 25. Mäerz 1957 tëscht Westdäitschland, Frankräich, Italien, Holland, Lëtzebuerg an der Belsch ënnerschriwwe gouf.

Nieft dem EAG-Vertrag ass et ee vun de Réimesche Verträg.

Mat dem EG-Vertrag gouf d'Europäesch Communautéit gegrënnt. E gehéiert zum primäre Recht am Europäeschen Droit. En ass ufanks 1958, nodeem e ratifizéiert war, a Kraaft getrueden a sollt fir onbegrenzt Zäit gëllen.

Den Traité vu Roum gouf vu follgende Representanten ënnerschriwwen:

 Paul-Henri Spaak a J-Ch. Snoy et d'Oppuers fir d'Belsch.
 Konrad Adenauer a Walter Hallstein fir Däitschland.
 Christian Pineau a Maurice Faure fir Frankräich.
 Antonio Segni a Gaetano Martino fir Italien.
 Joseph Bech a Lambert Schaus fir Lëtzebuerg.
 Joseph Luns an J. Linthorst Homan fir Holland.

Geschichtlech Entwécklung
Méi spéit sinn déi heite Staaten dem Vertrag bäigetrueden:
 1973: Dänemark - Vereenegt Kinnekräich - Irland
 1981: Griicheland
 1986: Spuenien - Portugal

Am Laf vun der Zäit hunn nach eng Hellewull vu Protokollen, Annexen an Deklaratiounen den Traité komplettéiert.

Haaptännerungen an Ëmbenennungen
 17. Februar 1986: Modificatioune mam Acte unique
  1992: Zu Maastricht gouf den Traité am Kader vum Traité vu Maastricht modifizéiert an dobäi an Traité fir d'Grënnung vun der Europäescher Unioun ëmbenannt.
  1997: Modificatioune mam Traité vun Amsterdam
 26. Februar 2001: Modificatioune mam Traité vun Nice 
  2009: Den Traité vu Lissabon trëtt a Kraaft an den Traité fir d'Grënnung gëtt mam Traité iwwer d'Funktionéiere vun der Europäescher Unioun ersat.

 Um Spaweck 
Text op Däitsch
Text op Franséisch

Europäesch Communautéit